ዕድልን ፈተናን ዘንጸላለዎ ናይ ኣብዪ ኢህወዴግ "እዚ መንግስቲ ኣይውክለናን ንዝብሉ፡ ምርጫ መልሲ ክህብ እዩ" እቲ ህዝባዊ መድረኽ፡ ንተሳተፍቲ ክፉት ምስኮነ፡ ብርክት ዝበሉ ሕቶታትን ርእይቶታትን ቐሪቦም። ካብቶም ዝቐረቡ፡ ብፍላይ፡ "ፀረ ህዝቢ ትግራይ ዝሰብኩ ዝነበሩ ኣመራርሓ እቲ ውድብ ሒዝኩም፡ ቅድሚ ዕላማኹም ምዝርዛር፡ ንህዝቢ ትግራይ ብዕሊ ይቕሬታ ንምንታይ ዘይትሓቱ?" ዝብል ብስፍሓት ይንፀባረቕ ነይሩ። ነቲ መድረኽ ዝመርሑ ኣመራርሓ ኢዜማ፡ ኣቶ ኣንዱኣለም ኣራጌ ምላሽ እንትህቡ፡ "ብዛዕባ ይቕሬታ፡ 'በል' ተባሂሉ ተይኮነስ እቲ ዝበደለ ባዕሉ ተሰሚዕዎ እዩ ይቕሬታ ክሓትት ዘለዎ። ስለዚ እቶም ዝበደሉ ንህዝቢ ይቕሬታ ይሕተቱ። ንሕና ኣብ ቤት ማእሰርቲ ኢና ነይርና። ክትዛረቡ እንተለኹም ካብ ልበይ እዩ ተሰሚዑኒ፡ ማዕረ ክንደይ ከምዝተሰመዐኩም ምርዳእ ክኢለ እየ" ኢሎም። "ዝግበአና ብግልፂ ነጊርኩምና ኣለኹም፡ ኣይሓደግኩምልናን እዚ ድማ ግቡእ እዩ" ድማ ኢሎም። "ብ 1997 ዓ.ም 'ትግሬ ወደ መቀሌ ንብረቱ ወደ ቀበሌ' እንትበሃል ኣበይ ነይርካ ንዝበልኩምኒ፡ ኣብ ቤት ማእሰርቲ እየ ነይረ: መን?
